Μουσά Ουαγκέ

Ο Μουσά Ουαγκέ (γαλλικά: Moussa Wagué, γενν. στις 4 Οκτωβρίου 1998) είναι Σενεγαλέζος επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός στη Σούπερ Λίγκ για τον Πανσερραϊκό.

 Σταδιοδρομία σε συλλόγους 

 Όιπεν 
Ο Βαγκέ έγινε μέλος της Όιπεν από την Ακαδημία Ασπάιρ το Νοέμβριο του 2016. Έκανε το επαγγελματικό του ντεμπούτο στην ήττα με 0-1 από τη Γκενκ στις 21 Ιανουαρίου 2017. Ο Βαγκέ πέρασε δύο σεζόν με την Όιπεν, με προπονητή τον Κλοντ Μακελελέ, βοηθώντας την ομάδα να παραμείνει στην κορυφαία κατηγορία του Βελγίου. 

 Μπαρτσελόνα 
Τον Αύγουστο του 2018, ο Βαγκέ ολοκλήρωσε τη μεταγραφή από την Όιπεν στη Μπαρτσελόνα, έναντι 5 εκατομμυρίων ευρώ. Αρχικά, εντάχθηκε στη Μπαρτσελόνα Β για τη σεζόν 2018-19. Στις 13 Ιανουαρίου 2019, ο Βαγκέ σημείωσε το πρώτο του γκολ με τη Μπαρτσελόνα Β στη νίκη με 2-0 στο Μίνι Εστάντι εναντίον της ΚΝ Αλκογιάνο. 

Ο προπονητής της Μπαρτσελόνα, Έρνεστο Βαλβέρδε, χαρακτήρισε τον Βαγκέ ως έναν από τους πέντε υποσχόμενους νέους παίκτες στους οποίους ήλπιζε να δώσει ευκαιρίες στην πρώτη ομάδα. Ο Βαγκέ έκανε το ντεμπούτο του με την πρώτη ομάδα στις 6 Μαρτίου 2019, ξεκινώντας και παίζοντας και στα 90 λεπτά του Καταλανικού Σούπερ Καπ εναντίον της Χιρόνα. Στις 13 Απριλίου 2019, έκανε το επίσημο ντεμπούτο του σε αγώνα της Πριμέρα Ντιβισιόν εναντίον της Ουέσκα, όπου έπαιξε 90 λεπτά. Περιέγραψε τη στιγμή ως «όνειρο που έγινε πραγματικότητα». Ο Βαγκέ εμφανίστηκε ξανά για την πρώτη ομάδα στις 4 Μαΐου 2019, εντυπωσιάζοντας παρά την ήττα με 0-2 εναντίον της Θέλτα Βίγο. Εμφανίστηκε για άλλη μια φορά στον τελευταίο αγώνα της Μπαρτσελόνα στην Πριμέρα Ντιβισιόν, παίζοντας ως αλλαγή στο δεύτερο ημίχρονο, στην ισοπαλία με 2-2 εναντίον της Έιμπαρ. 

Ο Βαγκέ προήχθη επίσημα στην πρώτη ομάδα πριν από τη σεζόν 2019-20 και έλαβε το νούμερο 16. Έκανε την πρώτη του εκκίνηση στο Τσάμπιονς Λιγκ για τη Μπαρτσελόνα στις 10 Δεκεμβρίου 2019, καθώς η ομάδα του νίκησε την Ίντερ με 2-1. 

 Νις (δανεισμός) 
Στις 31 Ιανουαρίου 2020, η γαλλική Νις επιβεβαίωσε το δανεισμό του Βαγκέ μέχρι το τέλος της σεζόν 2019-20, με δυνατότητα αγοράς για 15.000.000 ευρώ. Έκανε το ντεμπούτο του με την ομάδα στη νίκη με 2-1 επί της Λυών στις 2 Φεβρουαρίου 2020, ως αλλαγή του δευτέρου ημιχρόνου. Στις 7 Μαρτίου 2020, ο Βαγκέ έδωσε την ασίστ για το νικητήριο γκολ στη νίκη με 2-1 στο ντέρμπι της Κυανής Ακτής εναντίον της Μονακό. Μετά την ακύρωση της σεζόν 2019-20 της Λιγκ 1, επέστρεψε στη Βαρκελώνη, αφού η Νις αποφάσισε να μην ενεργοποιήσει την επιλογή αγοράς του. 

 ΠΑΟΚ (δανεισμός) 
Στις 21 Σεπτεμβρίου 2020, η Μπαρτσελόνα επιβεβαίωσε το δανεισμό του Βαγκέ στον ΠΑΟΚ μέχρι το τέλος της σεζόν 2020-21. 

 Εθνική ομάδα 
Ο Βαγκέ ήταν μέλος της Σενεγάλης U20 που κατέλαβε την 4η θέση στο Παγκόσμιο Κύπελλο U20 του 2015. Έκανε το ντεμπούτο του με τη Σενεγάλη ανδρών στη φιλική ισοπαλία με 1-1 εναντίον της Νιγηρίας στις 23 Μαρτίου 2017. 

Τον Ιούνιο του 2018, ο Βαγκέ επιλέχθηκε στην 23άδα της Σενεγάλης για το Παγκόσμιο Κύπελλο του 2018 στη Ρωσία. Έγινε ο νεότερος Αφρικανός σκόρερ στην ιστορία του Παγκοσμίου Κυπέλλου, όταν σκόραρε στον αγώνα της Σενεγάλης εναντίον της Ιαπωνίας. 

Ο Βαγκέ εκπροσώπησε τη Σενεγάλη στο Κύπελλο Εθνών Αφρικής του 2019, που πραγματοποιήθηκε στην Αίγυπτο. Αγωνίστηκε στους δύο πρώτους αγώνες της φάσης ομίλων της ομάδας και στον ημιτελικό, όπου η Σενεγάλη έφτασε στον τελικό της διοργάνωσης. 

 Διακρίσεις 
Μπαρτσελόνα 

 Πριμέρα Ντιβισιόν: 2018-19 

 Εθνικές 
Σενεγάλη U23 

 Αφρικανικοί Αγώνες: 2015http://www.cafonline.com/en-us/competitions/allafricagamesmencongo2015/MatchDetails?MatchId=oP8B8vCB10u9KtV1ZruBsnXkcoj49eYM9yi%2f1DXxE5nRfI1qeqpu8mXEGJxeoA6V 

 Παραπομπές 

 Εξωτερικοί σύνδεσμοι 



Κατηγορία:Σενεγαλέζοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σενεγάλης Κ20
Κατηγορία:Ποδοσφαιριστές Εθνικής Σενεγάλης
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές ΚΑΣ Όιπεν
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΧΝΚ Γκόριτσα
Κατηγορία:Ξένοι ποδοσφαιριστές στην Κροατία
Κατηγορία:Σελίδες με πηγές CS1 στα Ισπανικά (es)
Κατηγορία:Ποδοσφαιριστές Ανόρθωσης
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Πανσερραϊκού